b'\n_START_ARTICLE_\nMiha \xc5\xa0valj\n_START_SECTION_\nKariera\n_START_PARAGRAPH_\nZ radijskim delom se je prvi\xc4\x8d sre\xc4\x8dal na radiu Max v Trebnjem, nato pa vodil radijske oddaje na radiu Zeleni val v Grosupljem in na radiu Dur v Medvodah. Ko je opravil avdicijo na Valu 202, drugem programu Radiu Slovenija, je postal stalni del radijske ekipe. Opravlja delo radijskega novinarja, dnevnega urednika ter voditelja. Leta 2008 je napisal in izdal ilustriran turisti\xc4\x8dni vodnik za otroke in njihove star\xc5\xa1e po prestolnici, Ljubo in Ani v Ljubljani._NEWLINE_Bil je eden izmed 571. podpisnikov Peticije zoper cenzuro in politi\xc4\x8dne pritiske na novinarje v Sloveniji.'